双调・庆东原
作者：无名氏
朝代：元

paragraphs: 花阴话，柳影歌，世不曾口绽些儿个。
行院每炒勃，姨夫每恼聒，奶奶行收撮。
落得个担儿沉，又惹得风声大。
难收救，怎结煞？小恩情播弄得天来大。
顽涎儿按捺，私情儿拽塌，好话儿填扎。
犹兀自保儿嗔，断不了姨夫骂。
弹初罢，酒乍醒，拈冰纨笑把雕阑凭。
林梢雨晴，花前月明，席上风生。
驾老鉴湖秋，庚亮南楼兴。
奇遇参旗动，斗柄挪，为多情揽下风流祸。
眉攒翠蛾，裙拖绛罗，袜冷凌波。
耽惊怕万千般，得受用些儿个。